અંજારઃ ભીમાસર ગામે ગ્રામ પંચાયતની કચેરીમાં થોડાં સમય પૂર્વે અનાવરણ કરાયેલી ડૉ. બાબાસાહેબ આંબેડકરની પ્રતિમાને અસામાજિક તત્વો જૂતાંનો હાર પહેરાવી નાસી જતાં દલિત સમાજમાં આક્રોશ ફેલાયો છે. ગત રાત્રિ દરમિયાન કોઈ અસામાજિક તત્વોએ આ કરતૂત આચર્યું છે. આજે સવારે લોકોના ધ્યાન પર આ બાબત આવી હતી. બાબાસાહેબને જૂતાંનો હાર પહેરાવેલી તસવીરો સોશિયલ મિડીયામાં વાયરલ થતાં જ આસપાસના દલિતો રોષભેર ઘટનાસ્થળે એકત્ર થઈ ગયાં છે. બનાવ અંગે જાણ થતાં પોલીસ પણ ઘટનાસ્થળે દોડી ગઈ હતી. દલિતોએ આ કરતૂત આચરનારાં શખ્સોને તાકીદે પકડી પાડવા પોલીસ સમક્ષ રોષભેર રજૂઆત કરી છે.